Scupertu à u principiu di l'anni 1960, hè firmatu à u scartu di e campagne di scavii di u seculu XIX. Hè bulicatu da David H. Trump trà 1961 è 1963. 'Ssu situ hè di prima trinca per documintà a preistoria maltesa apposta chì ellu hè statu occupatu mentre dui millennii, da u principiu di a fasa Ghar Dalam (5 400 av. GC) sin'à a fine di a fasa Tarxien (2 500 av. GC). Annantu à a lucalisazione d'un paese neuliticu di a fasa Ghar Dalam visibile à livante è à punente di u cumplessu, David H. Trump hà identificatu dui tempii, un prima tempiu meridiunale di a fasa di Ġgantija (3600-3000 av. GC) è un tempiu settentriunale di a fasa di Tarxien (2900-2500 av. GC). In u 1992, l' Unesco aghjusta i tempii di Skorba à u patrimoniu mundiale di l'umanità.